ઉત્તર કોરિયા દ્વારા ફેબ્રુઆરીમાં મિસાઈલ પરીક્ષણ બાદ દક્ષિણ કોરિયાની સેનાને સતર્ક કરી દેવામાં આવી હતી. ગઈ કાલના પરીક્ષણ બાદ બંને દેશો વચ્ચે તણાવ વધી ગયો છે. બીજી બાજુ સંયુક્ત રાષ્ટ્ર સુરક્ષા સમિતિએ ઉત્તર કોરિયાએ કરેલા અણુ પરીક્ષણ વિરુદ્ધ વધુ કડક પ્રતિબંધો લાદવાના પ્રસ્તાવને સર્વાનુમતે મંજૂરી આપી દીધી છે. ઉત્તર કોરિયા પર લગાવવામાં આવેલ આ પ્રતિબંધ છેલ્લા બે દાયકામાં સૌથી વધુ કડક પ્રતિબંધ હોવાનું માનવામાં આવી રહ્યું છે.